钦定古今图书集成/明伦汇编/家范典/第108卷 > 唐杜氏通典 > 《娶同堂姊之女为妻姊亡服议》
## 钦定古今图书集成/明伦汇编/家范典/第108卷 > 唐杜氏通典 > 《娶同堂姊之女为妻姊亡服议》

晋李嵩《行事记》云：“有娶同堂姊子为妇，妇母亡，不制
妇母服，犹制同堂姊服。尝谓三纲之义，不可得而无
服。多以内外姊妹为妇，则绝其本服。服绝而情重，何
嫌不减从姊之服，月数作妇母之服邪？”又以谢沈所
言舅为外舅事，访魏君思难云：“舅本缌麻，与外舅之
服，自可得同。然娶姑之女，姑亡岂可累降为三月耶？”
太常刘彦祖云：“譬如父母服本斩齐，至于改葬而制
缌麻也。”近羊彭有叔父服而改葬其父，更叔之服而
著改葬之服，此岂以缌麻为轻也？盖《礼》所谓以轻为
重者，正此类也。